[Foto's] Veiligste motor ooit? | Maroela Media
Tesla Model S-ongeluk in Duitsland Foto: Sabine Hermsdorf
Volgens die Duitse koerant, Merkur, het die 18-jarige en vier van haar vriende 'n pretrit in haar pa se Tesla Model S onderneem toe sy beheer oor die elektriese motor verloor het.
Drie van die passasiers het beserings opgedoen en is met 'n helikopter na 'n hospitaal geneem, maar hulle beserings was nie kritiek nie – 'n getuienis van die motor se veiligheid.
Tesla se Model S (en Model X) het nie 'n groot enjin voor in die motor om tydens 'n ongeluk die passasierskajuit binne te dring nie. Die voor- en agterkant kan dus doeltreffend die impak van die botsing verplaas.
Alhoewel die Model S in hierdie ongeluk baie skade opgedoen het, het mens nie 'n groot verbeelding nodig om te besef dat die tieners waarskynlik noodlottige beserings sou opgedoen het met 'n motor waar die enjin voor die kajuit geleë is nie. Volgens kommentaar op electrek.co blyk dit dat 'n noodlottige ongeluk met 'n Tesla slegs moontlik is wanneer jy teen 'n hoë spoed van 'n krans afry.
Die Suid-Afrikaans gebore Elon Musk is die uitvoerende hoof van Tesla.
Lees meer: Interesting Engineering, Techtimes.com
As dit 'n Boerseun was, dink hoe hard sy pa hom met die sambok sou bydam…
Dis duidelik sy't die draai te vinnig gevat maar die los grond in die land het die skade aan die voertuig beslis beperk.
Nee rerig….het Maroela niks beter nuus om te publiseer nie. Daar is seker nie eers 2 Tesla motors in SA nie. Ons omstandighede en ongelukke is by verre erger as enige ander land in die wêreld. Lewer dan eerder verslag oor Elon Musk se prestasies.
Sho Gerhardt, wees bietjie positief! Wil mens altyd slegte nuus lees? Hierdie is briljante tegnologie. Stem saam Hendrik, kan nie wag dat dit SA toe moet kom nie!!
Die kar het beslis nie gerol nie. Daar is nie eers n krappie op die dak nie.
Kan sien die kar het iets van voor getref in die rondte gedraai en toe het die agterkant ook kontak gemaak en die kar het toe in grond beland. Ek dink hul maak n groter issue van dit vir puplisiteit vir Tesla